

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.21** | 2024. gada 18. decembrī |

**31.**

**Par grozījumu Ogres novada attīstības programmas 2022.–2027. gadam Investīciju plānā 2022.–2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022.-2034. gadam 2.1. redakcijas, Ogres novada attīstības programmas 2022.-2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022.–2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022.–2027. gadam[[3]](#footnote-3) un Investīciju plāns 2022.–2027. gadam[[4]](#footnote-4) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punkta otro un trešo teikumu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Saskaņā ar Pašvaldības domes 2023. gada 28. septembra lēmuma “Par grozījumiem Ogres novada attīstības programmas 2022.–2027.gadam Rīcības plānā 2022.–2027.gadam un Investīciju plānā 2022.–2027.gadam”[[5]](#footnote-5) 1.12. punktu Investīciju plāna 8.1.11. punktā iekļauts projekts “Muzikālais teātris Rīgas ielā 15, Ogrē, Ogres novadā 1.kārta “Neatkarības laukuma un tā pieguļošas teritorijas, Ogrē, pārbūve””[[6]](#footnote-6) (turpmāk – Projekts). Izvērtējot Projekta īstenošanas gaitu 2023. un 2024. gadā, kā arī ņemot vērā Pašvaldības domes 2024. gada 13. decembra lēmumu “Par investīciju projekta “Muzikālais teātris Rīgas ielā 15, Ogrē, Ogres novadā. 1.kārta “Neatkarības laukuma un tā pieguļošās teritorijas, Ogrē pārbūve”” finansējuma nodrošināšanu”, konstatēta nepieciešamība precizēt iepriekšējos gados īstenotā finansējuma apmēru, noteikt Projekta īstenošanai 2025. gadā paredzētā finansējuma apmēru un aktualizēt Projekta pabeigšanas datumu.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

**Ogres novada pašvaldības dome NOLEMJ:**

**1.** Izdarīt Ogres novada attīstības programmas 2022.–2027. gadam Investīciju plānā 2022.–2027. gadam (turpmāk – Investīciju plāns) grozījumu, izsakot 8.1.11. punktu jaunā redakcijā (pielikums).

**2.** Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:

**2.1.** ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;

**2.2.** nodrošināt paziņojuma par šo lēmumu publicēšanu Pašvaldības oficiālajā tīmekļvietnē [www.ogresnovads.lv](http://www.ogresnovads.lv) nedēļas laikā pēc šī lēmuma pieņemšanas un tuvākajā Pašvaldības informatīvā izdevuma numurā.

**3.** Kontroli par lēmuma izpildi uzdot Pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/201492> (21.11.2024. redakcija) [↑](#footnote-ref-4)
5. <https://tapis.gov.lv/tapis/lv/downloads/171771> [↑](#footnote-ref-5)
6. <https://tapis.gov.lv/tapis/lv/downloads/171784> [↑](#footnote-ref-6)